Sewwieq ta' mutur iweġġa' gravi f'Birżebbuġa Raġel ta' 38 sena residenti Ħal Balzan kellu jittieħed għall-kura l-Isptar Mater Dei għal ġrieħi li sofra f'inċident tat-traffiku f'Birżebbuġa. L-inċident seħħ ilbieraħ għall-ħabta tat-7.45 p.m. fi Triq Ħal Far. Il-Pulizija tad-Distrett marru fuq il-post u minn investigazzjonijiet preliminari li saru rriżulta li l-vittma tilef il-kontroll tal-mutur Kawasaki li kien qed isuq u waqa'. Hu ngħata l-ewwel għajnuna minn tim mediku u wara ttieħed l-isptar għal aktar kura fejn ġie ċċertifikat li kien qed isofri minn ġrieħi gravi. L-investigazzjonijiet tal-Pulizija dwar dan l-inċident għadhom għaddejjin.